Kadijivka

Kadijivka () – srities pavaldumo miestas Ukrainoje, Luhansko srityje. Luhansko Liaudies Respublikos vadovybės vadinamas Stachanovu. Miestas išsidėstęs prie Komyšuvachos upės.

Miestas įsikūrė XIX a. prie akmens anglių kasyklų, miesto statusas – nuo 1932-ųjų. 1978 m. pavadintas Stachanovu Aleksejaus Stachanovo garbei.Stakhanov. Britannica Online Encyclopedia. Nuoroda tikrinta 2021-05-11. 2012 m. duomenimis, mieste gyveno 76 200 gyventojų.

Driekiasi Horlivkos–Holubivkos geležinkelis, plentai, vedantys į Alčevską, Luhanską, Lysyčanską. Išvystyta juodoji metalurgija (ferolydinių). Gaminamos mašinos, vagonai. Vystoma chemijos, tekstilės pramonė. Veikia miesto istorijos muziejus.

2014 m. miestą užėmė Donbaso separatistai.Stachanov. Visuotinė lietuvių enciklopedija. Nuoroda tikrinta 2021-05-11.

 Išnašos 

Kategorija:Luhansko srities miestai